
Prije otprilike tri godine, moja majka je otišla da noću spava, nakon velikog umora, i to zbog napornog rada na plantaži u vrijeme žetve. Dok je spavala pored nje je ležala četveromjesečna beba .. Poslije dojenja majka i beba su zaspale, ali kad se ujutro probudila, beba je pored nje već bila umrla. Beba je umrla a nije nam poznat uzrok njene smrti, da li je majka uzrokovala smrt tako što ju je prekrila teškim prekrivačem, koji je bebi onemogućio disanje, ili se na nju prevrnula noću a da nije bila toga svjesna. Molimo vas da nam odgovorite da li je moja majka dužna dati krvarinu (dijju) ili iskup (keffaret), Allah vas sačuvao


* 
* 
* 
* 
* 
* 
* 

 
Da li je majka dužna dati iskup zbog bebe koja je preselila spavajući pored nje?

Budući da nije poznat uzrok smrti bebe, majka nema nikakve · odgovornosti, jer čovjek može umrijeti i u snu, a osnova je da je tvoja majka nedužna, i ničim je ne zadužujemo, sve dok ne budemo sigurni daje ona uzrok, a dok se to ne utvrdi, ona je u osnovi nedužna i nije ništa dužna učiniti. Ja joj ovo savjetujem i preporučujem, kako se ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** sa njom ne bi poigravao i kako je ne bi obuzele ***[vesvese](https://pitajucene.com/search/vesves/questions/ "Pretraži pitanja o vesvesama")*** u pogledu smrti njenog djeteta. Međutim, ako je ona učinila propust ili pogriješila tako što ju je prekrila teškim prekrivačem, znajući da će je ugušiti, ona je u tom slučaju obavezna platiti krvarinu (dijju) nasljednicima njene kćerke, a na njoj je i iskupnina (keffaret) ***[post](https://pitajucene.com/search/post/questions/ "Pretraži pitanja o postu")*** dva mj eseca uzastopno, ako nije u stanju naći roba da ga oslobodi, a Allah najbolje zna.68 (Šejh Salih b. Usejmin)


68 Fetava menaril-islam (3/631-632)


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


